Diari Oficial de la Generalitat Valenciana


Sumari del DOGV 4634, del 20-11-2003 (2003/12165)

RESOLUCIÓ de 29 d'octubre de 2003, del Servei Territorial d'Indústria de Castelló, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kv, des del suport núm. 913017, de la línia randera d'ET Rambleta, fins al suport núm. 850111, de la línia trinitat d'ET la Vall d'Uixó, a la partida dels Pedregars, al terme municipal de la Vall d'Uixó (Castelló). Expedient d'expropiació JUEXPR/2003/6.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/12204


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 29 d'octubre de 2003, del Servei Territorial d'Indústria de Castelló, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kv, des del suport núm. 913017, de la línia randera d'ET Rambleta, fins al suport núm. 850111, de la línia trinitat d'ET la Vall d'Uixó, a la partida dels Pedregars, al terme municipal de la Vall d'Uixó (Castelló). Expedient d'expropiació JUEXPR/2003/6. [2003/X12227]
  
El 22 de maig de 2003 este Servei Territorial d'Indústria i Energia va dictar resolució per la qual es va autoritzar a Iberdrola Distribución Eléctrica, SAU, i es va declarar, en concret, la utilitat pública de la instal·lació elèctrica ?Línia aèria trifàsica a 20 kV, des de suport núm. 913017, de la línia Randera d'ET Rambleta, fins al suport núm. 850111, de la línia Trinitat d'ET la Vall d'Uixó, a la partida dels Pedregars, al terme municipal de la Vall d'Uixó, província de Castelló?, prèvia la corresponent informació pública. L'esmentada declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoca els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.
  
L'alçament d'actes tindrà lloc el dia 11 de desembre de 2003 a l'Ajuntament de la Vall d'Uixó, situat a la plaça del Centre, 1, a les hores que figuren en l'annex.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; s'hi podran fer acompanyar, a càrrec seu, dels seus perits i un notari, si ho consideren oportú.
  
L'orde de l'alçament de les actes s'inclou al tauler d'edictes dels ajuntaments afectat i es comunicarà a cada interessat mitjançant la corresponent cèdula de citació. S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, o en aquells en què tot i haver-se intentada la notificació, no s'hi haguera pogut efectuar.
  
En l'expedient d'expropiació, Iberdrola Distribución Eléctrica, SAU, assumirà la condició de beneficiària.
  
Castelló de la Plana, 29 d'octubre de 2003.- El cap del Servei Territorial: Juan Elías Ramos Barceló.
  
ANNEX
  
Orde d'alçament d'actes. Dia: 11 de desembre de 2003
  
Terme municipal de la Vall d'Uixó
  
Finca Políg. Parcel·la Titular Adreça Hora
  
VDU-10 4 1138 Magdalena Sales C/ Cronista Carreres 11 12.00
  
 Siwicka 46179 València